Diari Oficial de la Generalitat Valenciana


Sumari del DOGV 8542, del 07-05-2019 (2019/3875)

RESOLUCIÓ de 10 d'abril de 2019, de la Conselleria d'Hisenda i Model Econòmic, per la qual s'autoritza generar crèdit en la Conselleria de Justícia, Administració Pública, Reforma Democràtica i Llibertats Públiques, programa 121.30, Formació i estudis, per ingressos finalistes de l'Institut Nacional d'Administració Pública, per import de 202.730 euros. Expedient número 07.002/19-018.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8542

Data del DOGV
:   07-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3875


Data del document
:   10-04-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 10 d'abril de 2019, de la Conselleria d'Hisenda i Model Econòmic, per la qual s'autoritza generar crèdit en la Conselleria de Justícia, Administració Pública, Reforma Democràtica i Llibertats Públiques, programa 121.30, Formació i estudis, per ingressos finalistes de l'Institut Nacional d'Administració Pública, per import de 202.730 euros. Expedient número 07.002/19-018. [2019/3875]  
La Comissió General de Formació per a l'Ocupació en les Administracions Publiques, en reunió de 5 de febrer de 2019 i a l'empara de l'Acord de Formació i Ocupació de les Administracions Públiques (AFEDAP), va adoptar l'Acord per a la gestió dels fons de formació per a 2019, així com la distribució resultant, entre els diferents beneficiaris del sistema i administracions promotores. Per no haver-se aprovat els pressupostos generals de l'Estat per a 2019, aquest es considera prorrogat pel mateix import previst en els pressupostos per a 2018, com a quantitat transferida a l'INAP per part del Servei Públic d'Ocupació Estatal, per a aquesta finalitat, que ascendeix a 64.218.096 euros, dels quals 68.382.198 es destinaran a promoure plans de formació per part de les administracions públiques, en funció del nombre d'efectius de cadascuna d'elles, corresponent 31.333.004 euros als plans de l'Administració local, i dins d'aquests 475.160 (un 4 %) específicament per al pla de formació promogut per la Federació Espanyola de Municipis i Províncies. Els restants 42.751.570 seran transferits a les comunitats autònomes per als plans de formació presentats per les entitats locals en el seu àmbit territorial, dels quals a la Comunitat Valenciana, se li han assignat 1.202.730 euros. No obstant això, l'Acord de la Comissió preveu que si l'import definitiu de les transferències al Servei Públic d'Ocupació Estatal és diferent del prorrogat, les quantitats destinades a la formació seran modificades de manera proporcional a la variació que es produïsca.  
El pressupost inicial de la Generalitat ja recull una previsió d'ingressos per aquestes transferències finalistes d'1.000.000 euros, així com les despeses afectes a aquestes en el programa 121.30, Formació i estudis, en la línia de concurrència competitiva S7380 «Formació per a l'ocupació de les administracions públiques de les entitats locals», dotada amb aqueix mateix import, per la qual cosa la Conselleria de Justícia, Administració Pública, Reformes Democràtiques i Llibertats Públiques proposa generar crèdits per la diferència fins als 1.202.730 euros assignats per al present exercici.  
Per tot l'anterior i en virtut del que es disposa en els articles 21 i 24 de la Llei 28/2018 de pressupostos de la Generalitat per a l'exercici 2019, la Conselleria d'Hisenda i Model Econòmic adopta la següent resolució:  
  
Primer  
S'autoritza un augment en el pressupost d'ingressos, en l'aplicació 402.99 «Transferències corrents d'organismes autònoms de l'Administració de l'Estat. Altres àrees», per import de 202.730 euros.  
  
Segon  
S'autoritza un augment de crèdit en l'aplicació 80.33.70.367.75.6 per import de 202.730 euros, incrementant els fons finalistes de l'Institut Nacional d'Administració Pública de la línia de subvenció S7380 «Formació per a l'ocupació en les administracions públiques de les entitats locals» de l'annex de transferències i subvencions corrents del programa 121.30, Formació i estudis, d'acord amb el detall següent:  
  
Tercer  
Com a conseqüència dels imports generats pels ingressos finalistes, es modifica la FP3 del programa 121.30, Formació i estudis, en les dades relatives a l'aplicació 402.99, queda establida en els termes següents:  
València, 10 d'abril de 2019.- El conseller d'Hisenda i Model Econòmic: Vicent Soler i Marco.